ศาสตราจารย์พิเศษ **วิศิษฏ์ วิศิษฏ์สรอรรถ** ( 1 ก.พ. 2508 -) เป็นข้าราชการพลเรือนชาวไทย ปัจจุบันเป็นกรรมการในคณะกรรมการวินิจฉัยการเปิดเผยข้อมูลข่าวสารสาขาสังคม การบริหารราชการแผ่นดินและการบังคับใช้กฎหมายปลัดกระทรวงดิจิทัลเพื่อเศรษฐกิจและสังคม อดีตผู้อำนวยการสำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สำนักงาน ป.ย.ป.) สำนักนายกรัฐมนตรี อดีตปลัดกระทรวงยุติธรรม อดีตอธิบดีกรมพินิจและคุ้มครองเด็กและเยาวชน อดีตผู้อำนวยการสำนักงานกิจการยุติธรรม และอดีตอธิบดีกรมบังคับคดี

ประวัติ
-------

วิศิษฎ์ วิศิษฏ์สรอรรถ เกิดเมื่อวันที่ 1 กุมภาพันธ์ พ.ศ. 2508 ที่กรุงเทพมหานคร เป็นบุตรของพันตำรวจเอก โดม วิศิษฏ์สรอรรถ กับนางวันเพ็ญ วิศิษฏ์สรอรรถ สมรสกับนาง นิศากร วิศิษฏ์สรอรรถ ผู้ว่าราชการจังหวัดพัทลุง

การศึกษา
--------

วิศิษฏ์ วิศิษฏ์สรอรรถ จบการศึกษาชั้นมัธยม จากโรงเรียนสวนกุหลาบวิทยาลัย ปริญญาตรีนิติศาสตรบัณฑิต (เกียรตินิยมอันดับสอง) จากมหาวิทยาลัยธรรมศาสตร์ ประกาศนียบัตรเนติบัณฑิตไทย สำนักอบรมศึกษากฎหมายแห่งเนติบัณฑิต และ LL.B. (Second Class Honors, Upper Division) University of Wales, United Kingdom

นอกจากนั้นยังสำเร็จการศึกษา Barrister-at-Law of Gray's Inn (เนติบัณฑิตอังกฤษ)

การรับราชการ
------------

วิศิษฏ์ วิศิษฏ์สรอรรถ รับราชการในสังกัดกระทรวงยุติธรรม เคยดำรงตำแหน่งผู้พิพากษาแขวงสงขลา ผู้พิพากษาประจำกระทรวง ผู้อำนวยการสำนักฟื้นฟูกิจการของลูกหนี้กระทรวงยุติธรรม กรมบังคับคดี ต่อมาในปี พ.ศ. 2543 เป็นรองอธิบดีกรมบังคับคดี และในปี พ.ศ. 2546 เป็นผู้อำนวยการสำนักงานกิจการยุติธรรม

วิศิษฎ์ ได้รับแต่งตั้งเป็นรองปลัดกระทรวงยุติธรรม ในปี 2551 และเป็นอธิบดีกรมบังคับคดี ในปี 2553 ต่อมาได้รับแต่งตั้งเป็นหัวหน้าผู้ตรวจราชการ กระทรวงยุติธรรม และอธิบดีกรมพินิจและคุ้มครองเด็กและเยาวชน กระทั่งได้รับแต่งตั้งให้ดำรงตำแหน่งสูงสุดในกระทรวงยุติธรรม คือ ในปี พ.ศ. 2560 เป็นปลัดกระทรวงยุติธรรม

นอกจากนั้นยังเคยได้รับแต่งตั้งเป็นกรรมการหลายคณะ อาทิ เป็นประธานกรรมการในคณะกรรมการกํากับสำนักงานพัฒนาธุรกรรมทางอิเล็กทรอนิกส์​ กรรมการในคณะกรรมการตรวจสอบข้อเท็จจริง และข้อกฎหมายกรณีคำสั่งไม่ฟ้องคดีอาญาที่อยู่ในความสนใจของประชาชน กรรมการในคณะกรรมการบริหารสถานการณ์ฉุกเฉิน และประธานกรรมการเฉพาะกิจด้านกฎหมายในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการและผู้ช่วยเลขานุการในคณะกรรมการโครงการราชทัณฑ์ปันสุข ทำความ ดี ด้วยหัวใจ อดีตเลขานุการใน คณะกรรมการโครงการราชทัณฑ์ปันสุข ทำความ ดี ด้วยหัวใจ

ปัจจุบันดำรงตำแหน่งปลัดกระทรวงดิจิทัลเพื่อเศรษฐกิจและสังคม และกรรมการกฤษฎีกา สำนักงานคณะกรรมการกฤษฎีกา

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2553 –  เหรียญจักรพรรดิมาลา (ร.จ.พ.)

อ้างอิง
-------

1. ↑
2. ↑  สรุปข่าวการประชุมคณะรัฐมนตรี 12 มีนาคม 2567
3. ↑
4. ↑
5. ↑
6. ↑
7. ↑  ราชกิจจานุเบกษา,ประกาศสำนักนายกรัฐมนตรี เรื่อง แต่งตั้งข้าราชการพลเรือน หน้า 2
เล่ม 134 ตอนพิเศษ 158 ง ราชกิจจานุเบกษา 13 มิถุนายน 2560
8. ↑   ประยุทธ์'ตั้ง'วิชา มหาคุณ'สอบข้อเท็จจริงคดีบอส!
9. ↑  คำสั่งนายกรัฐมนตรี ท่ 18/2563 เรื่อง แต่งตั้งคณะกรรมการเฉพาะกิจด้านกฎหมาย
10. ↑
11. ↑   ประกาศ แต่งตั้งคณะกรรมการโครงการราชทัณฑ์ปันสุข ทำความ ดี ด้วยหัวใจ เล่ม ๑๓๖ ตอนพิเศษ ๒๑๗ ง หน้า ๓ ราชกิจจานุเบกษา ๒๙ สิงหาคม ๒๕๖๒
12. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2013-12-28 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๕, ๖ ธันวาคม ๒๕๕๖
13. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2009-01-17 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๖, ๑๘ ธันวาคม ๒๕๕๑
14. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๓, เล่ม ๑๒๘ ตอนที่ ๑๕ ข หน้า ๑๑๙, ๒๘ สิงหาคม ๒๕๕๔